b'\n_START_ARTICLE_\nAku Ankka: Universumin sankari\n_START_SECTION_\nJuoni\n_START_PARAGRAPH_\nAku Ankka ja Hannu Hanhi viett\xc3\xa4v\xc3\xa4t p\xc3\xa4iv\xc3\xa4\xc3\xa4 Pelle Pelottoman luona ja odottavat televisiossa alkavaa Iines Ankan raporttia Merlockin temppelist\xc3\xa4. Raportin aikana Iines n\xc3\xa4kee Merlockin, joka ty\xc3\xb6skentelee oudonn\xc3\xa4k\xc3\xb6isen laitteen \xc3\xa4\xc3\xa4ress\xc3\xa4. Merlock huomaa Iineksen ja l\xc3\xa4hetys katkeaa. Aku ja Hannu huolestuvat ja joutuvat sanaharkkaan Iineksen pelastamisesta. Pellen kerrottua, ett\xc3\xa4 h\xc3\xa4n voi siirt\xc3\xa4\xc3\xa4 heid\xc3\xa4t Merlockin temppeliin, Hannu hypp\xc3\xa4\xc3\xa4 l\xc3\xa4himp\xc3\xa4\xc3\xa4n teleporttiin. Aku kilpailee siis Hannun kanssa, kumpi ehtii pelastaa Iineksen ensimm\xc3\xa4isen\xc3\xa4. Akun t\xc3\xa4ytyy p\xc3\xa4\xc3\xa4st\xc3\xa4 nelj\xc3\xa4n alueen huipulle ja asettaa sinne heijastinlevy, jotta Pelle Peloton saa tarpeeksi voimaa koneeseensa, siirt\xc3\xa4\xc3\xa4kseen Akun Merlockin temppeliin. Ankkavuoren p\xc3\xa4\xc3\xa4vastus on Bernadette -tipu, Ankkalinnan Karhukopla, Kartanon Milla Magia sek\xc3\xa4 Temppelialueen Merlock.\n_START_SECTION_\nPelaaminen\n_START_PARAGRAPH_\nPelin kent\xc3\xa4t ovat Ankkavuori, Ankkalinna, Milla Magian kartano ja Merlockin temppeli. Peliss\xc3\xa4 on 24 tasoa joista 16 tavallista tasoa, nelj\xc3\xa4 bonustasoa ja nelj\xc3\xa4 p\xc3\xa4\xc3\xa4vihollistasoa. Peliss\xc3\xa4 esiintyy ker\xc3\xa4tt\xc3\xa4vi\xc3\xa4 t\xc3\xa4hti\xc3\xa4, joita ker\xc3\xa4\xc3\xa4m\xc3\xa4ll\xc3\xa4 100 saa yhden el\xc3\xa4m\xc3\xa4n. Peliss\xc3\xa4 on my\xc3\xb6s jokaisessa maailmassa bonuskentt\xc3\xa4, jota vartioi Tupu, Hupu ja Lupu, joiden lelut t\xc3\xa4ytyy pelastaa eri kentist\xc3\xa4. Lelut saa vapautettua vasta kun taikakirja on ly\xc3\xb6ty. Taikakirja antaa kyseisen ajan, jonka aikana t\xc3\xa4ytyy pelastaa lelut. Pelin eri kentiss\xc3\xa4 on aikateht\xc3\xa4v\xc3\xa4, joka t\xc3\xa4ytyy l\xc3\xa4p\xc3\xa4ist\xc3\xa4 annetun ajan kuluessa. Peliss\xc3\xa4 on eri laatikkoja, joita ly\xc3\xb6m\xc3\xa4ll\xc3\xa4 saa t\xc3\xa4hti\xc3\xa4. Laatikkoja on maassa olevia ja lent\xc3\xa4vi\xc3\xa4._NEWLINE_Peliss\xc3\xa4 t\xc3\xa4ytyy ker\xc3\xa4t\xc3\xa4 joka tasosta energiapallo, jonka ker\xc3\xa4\xc3\xa4m\xc3\xa4ll\xc3\xa4 p\xc3\xa4\xc3\xa4see p\xc3\xa4\xc3\xa4vihollisen luokse. Kun energiapallo on ker\xc3\xa4tty, p\xc3\xa4\xc3\xa4se my\xc3\xb6s kokeilemaan p\xc3\xa4\xc3\xa4st\xc3\xa4 maaliin rikkoen Hannu Hanhen enn\xc3\xa4tysaika. Jos p\xc3\xa4ihitt\xc3\xa4\xc3\xa4 kaikki Hannun ajat yhdess\xc3\xa4 maassa, saa palkkioksi yhden uuden asun. Asuja on viisi erilaista: merimiesasu (Akun yll\xc3\xa4 jo pelin alkaessa), loma-asu (saatavissa Ankkavuorelta), y\xc3\xb6asu (saatavissa Ankkalinnasta), juhla-asu (saatavissa Milla Magian kartanosta) ja Indiana Aku -asu (saatavissa Merlockin temppelist\xc3\xa4)._NEWLINE_Pelin musiikit ovat erilaiset PlayStation, PlayStation 2, Game Boy Advance ja Nintendo GameCube -alustoille. Nintendo 64 -versiossa on alkuper\xc3\xa4iset musiikit, mutta s\xc3\xa4velkorkeus on korkeampi ja kappaleita on muutettu hieman erilaisiksi._NEWLINE_Playstation 2:n ja GameCube:n versiossa k\xc3\xa4ytet\xc3\xa4\xc3\xa4n my\xc3\xb6s pelin alkuper\xc3\xa4ist\xc3\xa4 ideaa. Peliss\xc3\xa4 ker\xc3\xa4t\xc3\xa4\xc3\xa4n muttereita, t\xc3\xa4htien sijaan ja mukana on joitakin alkuper\xc3\xa4isi\xc3\xa4 vihollishahmoja. Peli seuraa samaa kaavaa, kuin edelliset pelit, mutta Pellen laboratorio on erilainen ja tasot ovat suunniteltu uudelleen. Pomovastukset ovat melkein samanlaisia. Peli on tarinaltaan samanlainen.\n_START_SECTION_\nDonald Duck Advance\n_START_PARAGRAPH_\nVuonna 2001 peli uudelleen julkaistiin Game Boy Advancelle nimell\xc3\xa4 Donald Duck Advance. Versio poikkeaa paljon muista konsoleista tarinallisesti. Peli tosin on aikaisemman Game Boy Color -version uusin grafiikoin ja musiikein varustettu versio.'